
ՈՐՈՇՈՒՄ
	29 ապրիլի 2020 թվականի
	թիվ 43
	քաղ. Մինսկ



Բենզիլային սպիրտի, վանիլինի եւ էթիլվանիլինի նկատմամբ Եվրասիական տնտեսական միության միասնական մաքսային սակագնի ներմուծման մաքսատուրքերի դրույքաչափեր սահմանելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 42-րդ եւ 45-րդ հոդվածներին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 4-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	ԵԱՏՄ ԱՏԳ ԱԱ 2906 21 000 0, 2912 41 000 0 եւ 2912 42 000 0 ծածկագրերով դասակարգվող բենզիլային սպիրտի, վանիլինի (4-հիդրօքսի-3-մեթօքսիբենզալդեհիդի) եւ էթիլվանիլինի (3-էթօքսի-4-հիդրօքսիբենզալդեհիդի) նկատմամբ սահմանել Եվրասիական տնտեսական միության միասնական մաքսային սակագնի ներմուծման մաքսատուրքերի դրույքաչափեր (Եվրասիական տնտեսական հանձնաժողովի խորհրդի 2012 թվականի հուլիսի 16-ի թիվ 54 որոշման հավելված)՝ մաքսային արժեքի 0 տոկոսի չափով, սույն որոշումն ուժի մեջ մտնելու օրվանից մինչեւ 2022 թվականի հունիսի 30-ը ներառյալ:
2.	Եվրասիական տնտեսական միության միասնական մաքսային սակագնում (Եվրասիական տնտեսական հանձնաժողովի խորհրդի 2012 թվականի հուլիսի 16-ի թիվ 54 որոշման հավելված) կատարել հետեւյալ փոփոխությունները՝
ա)	չորրորդ սյունակում ԵԱՏՄ ԱՏԳ ԱԱ  2906 21 000 0, 2912 41 000 0 եւ 2912 42 000 0 ծածկագրերով դիրքերը լրացնել «73Դ))» ծանոթագրությանը կատարվող հղումով.
բ)	Եվրասիական տնտեսական միության միասնական մաքսային սակագնի ծանոթագրությունները լրացնել հետեւյալ բովանդակությամբ 73Դ ծանոթագրությամբ՝
«73Դ) Ներմուծման մաքսատուրքի՝ մաքսային արժեքի 0 (զրո) %-ի չափով դրույքաչափը կիրառվում է Եվրասիական տնտեսական հանձնաժողովի խորհրդի 2020 թվականի ապրիլի 29-ի թիվ 43 որոշումն ուժի մեջ մտնելու օրվանից մինչեւ 2022 թվականի հունիսի 30-ը ներառյալ:»:
3.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

